РЕПУБЛИКА СРБИЈА

Одбор за дијаспору и Србе у региону

09 Број: 06-2/458-14

22. децембар 2014. године

Б е о г р а д

З А П И С Н И К

СА ОСМЕ СЕДНИЦЕ ОДБОРА ЗА ДИЈАСПОРУ И СРБЕ У РЕГИОНУ

Седница је одржана у четвртак, 23**. октобра 2014**. године у сали 3 Дома Народне скупштине са почетком у **15.40 часова**.

 Седницом је председавао је др Јанко Веселиновић, председник Одбора.

Седници су присуствовали: Миодраг Линта, заменик председника Одбора и чланови:, Милан Стевановић, Небојша Берић, Ненад Николић, др Александар Перановић, Душан Ступар, Јована Јовановић, Марјана Мараш, Александар Чотрић и Марија Јевђић.

 Са седнице оправдано одсутни: проф. др Марко Атлагић, Братимир Васиљевић, Синиша Максимовић, Милорад Стошић и Милан Ђурица.

 Поред чланова Одбора седници су присуствовали и узели учешћа у раду: у име Управе за сарадњу с дијаспором и Србима у региону Јелена Аничић, руководилац групе за финансијске послове и Николина Милатовић Поповић, а у име Министарства финансија Ирена Ињац и Мирјана Станојевић.

 Председавајући је поздравио госте и чланове Одбора, констатовао кворум неопходан за рад и одлучивање и предложио следећи:

Д н е в н и р е д:

1.Разматрање Предлога закона о буџету Републике Србије за 2015. годину у делу који се односи на Управу за сарадњу с дијаспором и Србима у региону

Због застоја у електронском укључивању, ручно се гласало и усвојен је предложени дневни ред, а даљи рад седнице је настављен у електронском систему

Председавајући је дао неколико уводних напомена, подсећајући да су чланови Одбора добили у материјалу преглед раздела 17.2 који се односи на Управу за сарадњу с дијаспором и Србима у региону приказаном у Предлогу закона о буџету Републике Србије за 2015. годину , констатујући да су средства намењена Управи такорећи у истом износу, који је био предвиђен и ребалансом буџета за 2014.г. , као и да су средства која су била намењена преношењу ТВ програма из Србије у свет и унапређењу комуникације са дијаспором регулисана важећим Законом о јавним медијским сервисима, чланом 43.

Ближа појашњења око раздела 17.2 дала је Јелена Аничић, , руководилац групе за финансијске послове у Управи за сарадњу с дијаспором и Србима у региону, која је констатовала смањење средстава у делу дотација невладиним организацијама у износу од 13 милиона динара, што је уподобљено са усаглашеним мерама уштеде средстава.

Појашњење у вези са чланом 43. Закона о јавним медијским сервисима дала је Николина Милатовић Поповић, која је уједно указала на чињеницу да, с обзиром на нове околности и надлежност Министарства културе и информисања, подсетила је да је сада њихова обавеза да до марта месеца 2015.г. предложе пројекат, на основу кога ће се финансирати емитовање програма за дијаспору у 2016. години и да се рок не сме пропусти.

 Одбор је размотрио Предлог закона о буџету Републике Србије за 2015.годину у делу 17.2 који се односи на Управу за сарадњу с дијаспором и Србима у региону и у складу са чланом 173. став 1. и 2. Пословника Народне скупштине предложио Одбору за финансије, републички буџет и контролу трошења јавних средстава да прихвати Предлог Закона у делу који се односи на Управу за сарадњу с дијаспором и Србима у региону. За известиоца на Одбору за финансије одређен је др Јанко Веселиновић, председник Одбора .

 Тонски снимак је саставни део овог записника.

Седница је завршена у 16.10 часова.

СЕКРЕТАР ОДБОРА ПРЕДСЕДНИК ОДБОРА

 Весна Матић Вукашиновић Др Јанко Веселиновић